钦定古今图书集成/历象汇编/乾象典/第045卷 > 五帝内座
## 钦定古今图书集成/历象汇编/乾象典/第045卷 > 五帝内座

按《星经》，五帝内座在华盖下，覆帝座也。五帝同座也。
按《史记天官书》。《汉书天文志》。俱不载。

按：《晋书天文志》：华盖下五星曰“五帝内座，设叙顺帝
所居也。”

按：《隋书》《宋史天文志》俱同。

按《观象玩占》：“五帝内座五星，在紫微宫华盖下，钩陈
之上，斧扆之象，所以备宸居者。”

按《历学会通》，“五帝内座，各顺方位之色，为五帝之神。”
按《管窥辑要》，“五帝座五黑星，距中大星，去极一十二
度半，入室六度，在华盖下，为斧扆象。”